རིག་འཛིན་སྲོག་སྒྲུབ་ལས།ཆཁྲིད་ཡིག་གི་རྒྱལ་པོ་འཇའ་གུར་འོད་གསལ་གྱི་གཏེར་མཛོད།ཟབ་མོ་མཁའ་འགྲོའི་དག་སྣང་བཞུགས་སོ།།།

ན་མོ་དྷརྨ་དྷཱ་ཏུ་མ་ཧཱ་སན་ཏི་ས་མཱ་ཏི་གུ་རུ་བྷྱཿརབ་གསང་འཇའ་གུར་ཟག་བྲལ་རྡོ་རྗེའི་དབྱིངས།།ལྷུན་གྲུབ་འོད་ལྔ་ལོངས་སྐུ་མཚན་དཔེའི་བདག།སྤྲུལ་པས་འགྲོ་འདུལ་རིག་འཛིན་པདྨ་འབྱུང་།།ཡི་དམ
ཌཱ་ཀི་ཆོས་སྲུང་སྤྱི་བོར་མཆོད།།ཕྱི་ནང་གསང་བའི་ཆོས་ཚུལ་རབ་འབྱམས་ཀྱི།།སྙིང་པོའི་བཅུད་བསྡུས་དབུ་ཕྱག་རྫོགས་པ་ཆེ།།བཀའ་གཏེར་དག་སྣང་ཟབ་མོ་སྙན་བརྒྱུད་ཀྱིས།།གངས་རིའི་ཁོར་ཡུག་ཁྱོན་འདི་མཛེས་གྱུར།
པའི།།རྡོ་རྗེའི་ཆིངས་གྲོལ་བྱིན་རླབས་བདུད་རྩིའི་རྒྱུན།།སྙན་བརྒྱུད་འོ་མའི་བཅུད་མཆོག་མར་ལྟ་བུས།།ཐོས་གྲོལ་འགྲོ་ཀུན་དགའ་བའི་རེ་སྐོངས་ཤིག།ཐུགས་བཅུད་འདུས་པ་རིག་འཛིན་ཐིག་ལེའི་ཁྲིད།།མཁའ
སྤྱོད་དབྱིངས་གཞི་རྡོ་རྗེའི་མཎྜ་ལར།།དཔའ་བོ་ཌཱ་ཀིའི་གསང་སྔགས་རྡོ་རྗེའི་ཚིག།འོད་གསལ་སྙིང་པོ་གདོད་མའི་གནས་ལུགས་དང་།།ལྷུན་གྱིས་གྲུབ་པའི་རང་མཚང་སྟོན་པའི་གླུ།།འདིར་ཅིག་སྨྲས་སོ་སྒྱུ་མའི་རྣལ་འབྱོར་པས།།
སྐལ་པ་དམན་དང་རྒྱུ་འབྲས་ཕྱོགས་སུ་ཞེན།།ལམ་དོར་ལམ་ལོག་ལམ་དམན་ལམ་འཁྱོགས་པ།།སྐལ་མེད་རྣམས་ལ་གསང་དང་ཡེ་གསང་དང་།།རླུང་གི་ཕྱོགས་ཙམ་འཛག་མེད་རྒྱ་ཡིས་ཐོབ།།སྐལ་བཟང་རབ་མཆོག
བློ་གྲོས་ནོར་ལྡན་ཞིང་།།ལྷག་པར་སྐྱེས་རབས་རྒྱ་མཚོའི་བསོད་ནམས་ཕུལ།།འདིར་ནི་ཐེག་ཆེན་ཆོས་ལ་མངོན་འཇུག་པའི།།ཨ་ཏིའི་དལ་ལ་འདུ་ཞིང་མངོན་སུམ་དུ།།སྣང་བཞི་རྡོ་རྗེའི་ལམ་ནས་མི་འཁྱོག་པའི།།

རིག་འཛིན་ཆོས་རྗེ་བླ་མའི་རྗེས་ཞུགས་པ།།སྐལ་བཟང་རྣམས་ལ་རྡོ་རྗེའི་དབྱངས་འདི་སྒྲོགས།།དེ་ལ་སྲོག་སྒྲུ་བ་ཡང་སྙིང་ཐུན་མོང་གི་ཁྲིད་ཡིག།སྲིད་ཞིའི་འོད་གསལ་གྱི་ཉི་མ།རང
བྱུང་དབྱིངས་རིག་དག་པའི་ལམ་ཆེན་ཞེས་བྱ་བ།མན་ངག་སྙིང་པོ་དམ་པ་འདིའི།རྡོ་རྗེའི་ལུས་མདོར་བསྟན་ན།༩་སྔོན་འགྲོ་དངོས་གཞིརྗེས་གསུམ་ལས།རྒྱས་པར་བཤད་ན་སྔོན་འགྲོ་ལ་ཡང་།།ཐུན་མོང་དང་ཁྱད་པར་
གཉིས་ལས།ཐུན་མོང་སྔོན་དུ་བཤད་པ་ལ་བཞི་སྟེ།དལ་འབྱོར་རྙེད་པར་དཀའ་བ།ཚེ་མི་རྟག་པ་བསམ་པ།ལས་རྒྱུ་འབྲས་བསླུ་བ་མེད་པའི་ཁྲིད་དུ་འཇུག་པ།འཁོར་བའི་ཉེས་དམིག་ཐར་པ་དམ་པའི་ཕན་ཡོན་བསྟན་པ་དང་།
བཞི་ལས།སྣ་དང་པོ་དལ་འབྱོར་རིན་པོ་ཆེ་རྙེད་པར་དཀའ་བ་བསམ་པ་ནི།དབུལ་པོས་ཡིད་བཞིན་གྱི་ནོར་བུ་རྙེད་པ།འཇིག་རྟེན་གྱི་ཁམས་སུ་ཨུ་དུམ་ཝཱ་རའི་མེ་ཏོག་འབྱུང་བ།རྒྱ་མཚོར་གཉའ་ཤིང་གི་བུ་གར་རུ་
སྦལ་གྱི་མགྲིན་པ་ཚུད་པ།ཞལ་བ་དང་ལྡན་པའི་གྱང་ལོགས་ལ་སྲན་མ་ཇི་ཙམ་གཏོར་ཀྱང་གཅིག་ཀྱང་མི་ཆགས་པ་ལ་སོགས་པའི་དཔེ་བསམ་གྱིས་མི་ཁྱབ་པ་མཐའ་དག་ལ་བསམ་པ་སྟེ།དཔེའི་སྒོ་ནས་རྙེད་པར་དཀའ་བ
སམ་པའོ།།གྲངས་ཀྱི་སྒོ་ནས་བསམ་པ་ནི།དཔེར་ན་འབྲུའི་ཕུང་པོ་བརྩེགས་པའི་རྨང་ལྟ་བུ་ནི་ངན་སོང་གསུམ་ཡིན་ལ།གྲངས་ཀྱང་མང་ལ་སྡུག་བསྔལ་ཡང་ཆེ་བ་ནི་རྒྱལ་བའི་མདོ་རྒྱུད་ཐམས་ཅད་དུ་གསལ་བ་ལྟར་ལ།དེའི

གོང་མ་ནི་མཐོ་རིས་ཀྱི་འཇིག་རྟེན་གསུམ།བདེ་འགྲོ་ངན་སོང་ལས་འཕགས་པ་ཙམ་ཡིན་ཀྱང་།སྲིད་པའི་ལས་མཐའ་ཡས་པ་མ་སྤངས་པས།སླར་ཡང་འཁོར་བར་འཇུག་པའི་སྡུག་བསྔལ་སོགས་མཐའ་ཡས།
པ་ཡོད་ལ།དེའི་རྩེ་མོ་འབྲུའི་ཚོགས་ཉུང་ངུ་ལས་མི་གནས་པར་གྱུར་པ་ནི།དལ་འབྱོར་རིན་པོ་ཆེ་འདི་ཉིད་ཀྱི་དཔེར་མཚུངས་པས།་རེས་ཀྱི་དལ་འབྱོར་འདི་ཉིད་དོན་དང་ལྡན་པར་བྱ་དགོས་སོ།།གཞན་ཡང་ངན་སོང་གི
འགྲོ་བ་ནི་ས་གཞི་ལྟ་བུ།མཐོ་རིས་ཀྱི་སེམས་ཅན་གྱི་གྲངས་ནི་ཁ་བ་པུ་ཡུག་འཚུབས་པ་ལྟ་བུ།དལ་འབྱོར་ཆོས་ལྡན་གྱི་སྐྱེས་བུའི་ལུས་ནི་སེན་རྩེའི་རྡུལ་ལྟ་བུ།གྲངས་ཀྱི་སྒོ་ནས་ཀྱང་རྙེད་པར་དཀའ་བའི་ཚུལ་མཐའ
ཡས་པ་གསུངས་པ་རྣམས་བསྒོམ་པར་བྱ་ཞིང་།ལེ་ལོ་དང་སྙོམ་ལས་ཀྱི་ར་གཡང་སར་མི་འཇོག་པར་བྱའོ།།༈རྒྱུའི་སྒོ་ནས་རྙེད་པར་དཀའ་བ་ནི།ངན་འགྲོའི་རྒྱུ་སྡིག་པ་ཅི་ཡང་མི་བྱ་ཞིང་སྤངས་ལ།བདེ་འགྲོ།
མཐོ་རིས་ཀྱི་རྒྱུདགེ་བ་བཅུ་སོགས་ཟག་བཅས་དང་ཟག་མེད་ཕྲ་རགས་ཀྱི་དགེ་བ་ཕུལ་དུ་གྱུར་པའི་འབྲས་བུ་ལ་བརྟེན་ནས།དེ་རེས་དལ་འབྱོར་གྱི་མི་ལུས་འདི་ཐོབ་པ་ཡིན་པས།རྒྱུ་འབྲས་བསླུ་བ་མེད་པ་ལ་བསམ་པར་བྱ།
ཞིང་།དེ་ལྟར་རྒྱུ་ཡི་སྒོ་ནས་རྙེད་པར་དཀའ་བ་བསམ་པ་དང་།གཞན་ཡང་སྔར་གྱི་སངས་རྒྱས་བྱང་ཆུབ་སེམས་དཔའ་སོགས་དང་།འདས་པ་དང་ད་ལྟར་བཞུགས་པ་ཐམས་ཅད་ཀྱིས་ཆོས་བྱེད་ཅིང་སངས་རྒྱས་སྒྲུབ་པར་བྱེད་པའི་རྟེན་མི།

ལུས་ཁོ་ན་ཡིན་ཏེ།མི་ཡི་ལུས་མཆོག་འདིའི་དཀར་པོའི་ཡོན་ཏན་ལ་བསྔགས་ན།བདེ་བར་གཤེགས་པ་ཐམས་ཅད་ཀྱི་རྡོ་རྗེའི་ལྗགས་ཀྱིས་བརྗོད་པར་མི་ནུས་ཤིང་།མི་ལོང་།དེ་ལྟར་དང་པོ་དལ་
འབྱོར་རྙེད་པར་དཀའ་བ།དཔེ་དང་གྲངས་དང་།རྒྱུ་དང་ངོ་བོའི་སྒོ་ནས་ཡོན་ཏན་ལ་བསམ་པ་སོགས་སོང་ནས།ལྔ་གཉིས་པ་དེ་ལྟ་བུའི་མཚན་ཉིད་ཀྱང་མི་རྟག་པའི་རང་བཞིན་ཅན་དུ་བསྟན་པ་ནི།སྔོན་འཁོར་འདས
གཉིས་རྒྱབ་གྱེས་པ་ནས།ཐ་མ་དུས་དེ་རིང་ཡན་གྱི་འདུས་བྱས་ཀྱི་སྣང་བ་ཐམས་ཅད་རྡུལ་ཙམ་ཡང་མི་རྟག་པར་གྱུར་པ་དང་།མ་འོངས་པར་ཡང་ཅི་ཤར་ཅི་སྣང་ཡང་མཐར་དེ་ལྟ་བུའི་རང་བཞིན་ཅན་ལས་མ་འདས་པ་དང་།ད་ལྟ་ཕྱིའི
སྣང་བ་སྣ་ཚོགས་པ་འདི་དག་མ་དང་གི་རྨི་ལམ་ལྟ་བུ།མེད་བཞིན་དུ་ཚོགས་དྲུག་གི་སྒོ་ལ་སྣང་ཙམ་དུ་དངོས་པོར་མ་གྲུབ་པ་མེ་ལོང་གི་གཟུགས་བརྙན་ལྟ་བུ།དོན་ལ་སྣོད་ཀྱི་འཇིག་རྟེན་འདི་དག་གནས་སྐབས་སུ་དུས་བཞིའི་འགྱུར།།
ལྡོག་གི་སྒོ་ནས་མི་རྟག།མཐར་ཐུག་མེ་བདུན་ཆུ་གཅིག་གིས་འཇིག་པས་སྟོང་པར་འགྱུར་བ་དང་།རང་གི་ཕུང་པོ་ཁམས་དང་སྐྱེ་མཆེད་འདི་ཡང་།སྐྱེ་རྒ་ན་འཆིའི་དབང་གིས་རིམ་པར་འགྱུར་བ་དང་།སྤྱིར་གྱི་འདུས་པ།
ཐམས་ཅད་འབྲལ།བསགས་པ་ཐམས་ཅད་འཛད།བརྩིགས་པ་ཐམས་ཅད་ཞིག།འདུས་བྱས་ཐམས་ཅད་ལ་སྙིང་པོ་མེད་པ་དང་།ཁྱད་པར་དུ་རང་གི་ཚེ་སྐལ་རླུང་གསེབ་ཀྱི་མར་མེ་ལྟ་བུ་འདི་ཡང་།ནད་

བཞི་བརྒྱ་རྩ་བཞི།གདོན་པགགས་རྐྱེན་ངན་གྱི་འཚེ་བ་མི་བཟད་པ་ཇི་ཙམ་འདུག་པ་ཐམས་ཅད་འཆི་བའི་རྐྱེན་ཡིན།གསོན་པའི་རྐྱེན་ནི་ཅུང་ཟད་ཙམ་ཡང་མི་འདུག་པ་དང་།འཆི་བའི་དུས་གནས་གྲོགས་རྐྱེན་ལ་ངེས
པ་མ་མཆིས་པ་དང་།སང་འཆི་གནང་འཆི་དོ་ནུབ་འཆི་ཚོད་མ་ཐེངས།འཆི་བའི་རྐྱེན་གྱི་ནད་དྲག་པོའི་དུས་སུ་བབས་ན།སྨན་བཅོས་རིམ་གྲོ་ཐམས་ཅད་ཀྱི་མཐུ་རྡུགས།ལུས་ངག་ཡིད་གསུམ་གྱི་ལང་ཚོ་དང་སྟོབས་དཔལ
ཉམས།ཁ་ཟས་དང་སྐོམ་ལ་ཞེན་པ་ལོག།བསགས་པའི་ནོར།མཛའ་བའི་གྲོགས།སྡོད་པའི་གནས།གཅེས་པའི་སྲོག་ཐམས་ཅད་དོར་ཏེ།ཆ་མེད་ཀྱི་ཡུལ།ཡང་བའི་གནས།དུར་ཁྲོད་པས་མཐའ།།
ནགས་གླིང་།ཆུ་འགྲམ་རྣམས་སུ་བྱ་དང་གཅན་གཟན་གྱི་གླིང་དུ།གཅེས་པའི་ལུས་འཕངས།བཏེགས་པའི་མིང་ཡལ།སེམས་ཉིད་གཅིག་པོ་བྱ་སྒོ་རླུང་གིས་ཁྱེར་བ་བཞིན་དུ་གཏད་མེད་དང་རྟེན་མེད་དུ།སྲིད
གསུམ་རིགས་དྲུག་གི་ལས་རྗེས་སུ།མགོན་མེད་དང་སྐྱབས་མེད་དུ་འཁྱམས་དགོས་པ་ནི་ཨ་རེ་སྐྱོ།ཞེ་རེ་འཇིགས།མཚངས་རེ་ཆེ།མགོ་སྟོང་སྙིང་མེད་ཚེ་འདིར་ཞེན་ཅིང་ཆགས་པ་ཚོ་སོམས་ཤིག།དེ་ལྟར
འཆི་བ་མི་རྟག་པའི་ཚུལ་བཤད་ནས།ད་ནི་གསུམ་པ་ཆོས་ཀྱི་རྩ་བ་རྒྱུ་འབྲས་པ་སླུ་བ་མེད་པར་བསྟན་པ་ནི།སྔོན་གྱི་དགེ་བའི་འབྲས་བུ་ཕུན་སུམ་ཚོགས་པ་ལ་བརྟེན་ནས།ད་ལྟ་མཐོ་རིས་ཀྱི་གནས་སུ

དཔལ་འབྱོར་དགའ་བ་དེའི་འབྲས་བུ་ལ་ཆོས་བཞིན་དུ་སྤྱོད་པ་འདི་བྱུང་།སྔོན་གྱི་སྡིག་པའི་འབྲས་བུ་ལ་བརྟེན་ནས།ད་ལྟ་རིགས་དྲུག་གི་སྡུག་བསྔལ་མི་བཟོད་པ་འདི་བྱུང་།སྔོན་དགེ
སྡིག་སྤེལ་མའི་ལས་ལ་སྤྱད་པས།ད་ལྟ་བདེ་སྡུག་སྣ་ཚོགས་པ་མྱོང་བ་འདི་བྱུང་།ལས་ཀྱི་བསགས་ཚུལ་རེ་རེ་ལའང་།བྱེད་པ་རྒྱུ་མཐུན་གྱི་འབྲས་བུ།རྣམ་སྨིན་རྒྱུ་མཐུན་གྱི་འབྲས་བུ།མྱོང་བ་རྒྱུ་མཐུན་
གྱི་འབྲས་བུ།སྟེས་དབང་གི་འབྲས་བུ་སོགས་ལས་ཀྱི་འབྲས་བུ་དུ་མ་ཞིག་འཕེལ་བར་བཤད་འདུག་པས་དེས་ན་སྡིག་པའི་འབྲས་བུ་ནི་སྡུག་བསྔལ་འཁོར་བ།དགེ་བའི་འབྲས་བུ་ནི་བདེ་བ་མཐོ་རིས་ཐར་པ།དཀར།
ནག་བསླུ་བ་མེད་པའི་རྒྱུ་འབྲས་ཞི་བ་མོར་དཔྱད་ཅིང་བསམ་པ་དང་།སྔོན་གྱི་རྒྱལ་བ་སྲས་དང་བཅས་པ་ཐམས་ཅད་ཀྱིས་སྡིག་པ་སྤངས་དགེ་བ་སྒྲུབ་ཕྱིར་དཀའ་བ་སྤྱད་པའི་རྣམ་ཐར་དང་།བཅོམ་ལྡན་འདས་ཀྱི་ཞལ་ནས་ཀྱང་།
སྡིག་པ་ཅི་ཡང་མི་བྱ་སྟེ།།དགེ་བ་ཕུན་སུམ་ཚོགས་པར་སྤྱད།།རང་གི་སེམས་འདི་ཡོངས་སུ་འདུལ།།འདི་ནི་སངས་རྒྱས་བསྟན་པ་ཡིན།།ཞེས་གསུངས་པ་བཞིན།སྔོན་བྱས་ཀྱི་སྡིག་པ་ལ་འགྱོད་སེམས་ཀྱིས།།
བཤགས་པ།གཉེན་པོ་སྟོབས་བཞིའི་སྒོ་ནས་སྦྱོང་བ།ཕྱིན་ཆད་མི་བྱེད་པར་དམ་བཅའ་བ་དང་།སྡོམ་པ་གསུམ་གྱིས་རྒྱུད་བསྡོམས་ཏེ།མཐོ་རིས་དང་ངན་སོང་གི་སྒོ་དགག་པའི་ཕྱིར།རྣམ་མཁྱེན་ཞི་བའི་ཏིང

འཛིན་གྱི་ལམ་དུ་ཞུགས་ཏེ།རྩེ་གཅིག་ཏུ་དབེན་པར་གནས་པར་བྱ་བ་ནི་མཆོག་ཏུ་འགྱུར་ཏེ།ཀླུ་སྒྲུབ་ཀྱིས།དགེ་བ་ལས་ནི་བདེ་འགྲོ་དང་།།མི་དགེ་བ་ལས་སྡུག་བསྔལ་ཉིད།།གཉིས་ལ་མི་གནས་ཐར་པའོ།།
ཞེས་གསུངས་པ་ལྟར་གྱི་ལས་འབྲས་བསླུ་བ་མེད་པ་ལ།ཉིན་མཚོན་རྩེ་གཅིག་ཏུ་བསྒྲིལ་ཏེ་བསྒོམ་པར་བྱ་བ་ནི་གསུམ་པའོ།།།བཞི་པ་འཁོར་བའི་ཉེས་དམིགས་དང་ཐར་པའི་ཕན་ཡོན་བཤད་པ་ནི།དེ་ལ་དང་
པོ་འཁོར་བ་ནི།སྡུག་བསྔལ་མཐའ་ཡས་པའི་འབྱུང་གནས་ཏེ་སྡུག་བསྔལ་མཐའ་ཡས་པའི་རྟེན།སྡུག་བསྔལ་མཐའ་ཡས་པའི་བཙོན་དོང་།མེ་འོབ་ཆེན་པོའི་གནས་གར་ཕྱིན་ཀྱང་བསིལ་བ་མེད་པ་ལྟ་བུའི།།
འཁོར་བ་འདི་གར་སྐྱེས་ཀྱང་བདེ་བའི་གོ་སྐབས་མེད་པ།སུ་དང་འགྲོགས་ཀྱང་མི་དགེ་བའི་ལམ་སྟོན་ཅིང་ཐར་པའི་བདེ་འབྱོར་འཕྲོག་པ།ལས་དང་བྱ་བ་ཅི་བྱས་ཀྱང་ངན་སོང་གི་སྣྲོན་མར་འགྲོ་བ།དུག་ལྔའི་གཡོ་སྦྱོར
གྱི་ཆོས་བརྒྱད་ཚེ་འདིའི་ཞེན་པས།ལྟོ་གོས་ཀྱི་ཕྱིར་དུ་དམྱལ་བའི་གཏིང་རུམ་ཆེན་པོར་ཚེ་ལོང་མེད་དུ་བསྒྱུར་བ།བདུད་བཞིས་རྟག་པར་གཙེས་ཏེ་ཆོས་དྲན་པའི་དབང་མེད་ཅིང་།ཚེ་འདིའི་སྣང་བ་བདེན་བདེན་དང་།རྟག་རྟག།
ཡུས་ཡུས་སུ་སོང་སྟེ།དམ་པའི་ཆོས་ལ་ལོག་ལྟ་དང་།སྐུར་འདེབས་ཕྱི་བཤོལ་བྱས་ནས་དགེ་སྡིག་ཕྱིན་ཅི་ལོག་ཏུ་སྤྱད་པས།ངན་སོང་གསུམ་གྱི་ས་དང་རིགས་དྲུག་གི་གནས་ནས་ཐར་པ་མེད་པ་ནི་འཁོར་བའི་སྡུག

བསྔལ།མི་རྟག་ཅིང་འགྱུར་བ་ནི་འཁོར་བའི་སྡུག་བསྔལ།མནར་ཞིང་མགོན་སྐྱབས་དང་བྲལ་བ་ནི་འཁོར་བའི་སྡུག་བསྔལ།ཟླ་མེད་གཅིག་པུར་མྱང་དགོས་པ་ནི་འཁོར་བའི་སྡུག
བསྔལ་ལོ།།སྔ་ཐར་པ་དམ་པའི་ཕན་ཡོན་ནི།བདག་གཞན་མཉམ་ཉིད་དུ་རྟོགས་པས་དགྲ་གཉེན་གྱི་སྣང་བ་མེད།འཁོར་འདས་རིས་མེད་དུ་རྟོགས་པས་སྤང་བླང་གི་ཚུལ་ཁྲིམས་གཙང་།སྣང་བ་རང་
སེམས་སུ་རྟོགས་པས་བྱང་ཆུབ་ཀྱི་སེམས་འབྱོངས།སྣང་སྟོང་དབྱེར་མེད་དུ་རྟོགས་པས་ཆགས་སྡང་དང་ཕྱོགས་རིས་དག།བྱ་བྲལ་བརྗོད་མེད་དུ་རྟོགས་པས་འཁོར་འདས་ཀྱི་མཚངས་ཞིག།རང་ངོ་རང་གྲོལ
དུ་རྟོགས་པས་བདེ་ཆེན་གྱི་བཙན་ས་ཟིན་པ་ནི།ངེས་དོན་ཐར་པ་དམ་པའི་ཕན་ཡོན་བསྟན་པ་སྟེ་བཞི་པའོ།།།སྤྱི་དོན་གཉིས་པ་ཁྱད་པར་གྱི་སྔོན་འགྲོ་བསྟན་པ་ལ་རིམ་པ་ལྔ་སྟེ།སྐྱབས་སུ་འགྲོ་བ།བྱང་ཆུབ་ཀྱི
མཆོག་ཏུ་སེམས་བསྐྱེད་པ།རྡོ་རྗེ་སེམས་དཔའི་སྒོམ་བཟླས།མཎྜལ་འབུལ་བ།བླ་མའི་རྣལ་འབྱོར་བསྒོམ་པ་དང་ལྔ་ལས།ལྔ་དེ་ལ་ཐོག་མར་སྐྱབས་སུ་འགྲོ་བ་ལ།རྒྱུའི་སྐྱབས་འགྲོ་དང་།
འབྲས་བུའི་སྐྱབས་འགྲོ་གཉིས་ལས།རྒྱུ་ཡི་སྐྱབས་འགྲོ་ནི།སྐྱབས་སུ་འགྲོ་བྱེད་ཀྱི་ཆོ་ག་དེ་ཉིད་ལ་འབད་པར་བྱ་བ་ཡིན་ལ།འབྲས་བུའི་སྐྱབས་འགྲོ་ནི།སྐྱབས་སུ་འགྲོ་བྱ་དང་འགྲོ་བྱེད་ཀྱི་མཁན་པོའི

རང་ངོ་རང་གིས་རིག་པས།དཀོན་མཆོག་གསུམ་དང་རང་སེམས་ཐ་མི་དད་དུ་རྟོགས་པ་ནི།།འབྲས་བུའི་སྐྱབས་འགྲོ་ཡིན་པས་གནད་ཤིན་ཏུ་གལ་ཆེ།དེ་ལ་སྐྱབས་སུ་འགྲོ་བའི་ཡུལ་ནི།ཕྱི་ལྟར་
སངས་རྒྱས་ཆོས་དང་དགེ་འདུན།ནང་ལྟར་བླ་མ་ཡི་དམ་མཁའ་འགྲོ།གསང་བར་ཆོས་སྐུ་ལོངས་སྐུ་སྤྲུལ་སྐུ།དོན་ལ་ངོ་བོ་རང་བཞིན་ཐུགས་རྗེ་གསུམ་གཅིག་ཏུ་ལྷུན་གྱིས་གྲུབ་པའི་བདག་ཉིད།དང་པོ
འཁོར་འདས་གཉིས་ཀྱི་སྤྲོ་གཞི།ད་ལྟ་འཁོར་འདས་གཉིས་མེད་དུ་སྐྱབས་འགྲོ་བྱས་པས་ལྷུན་གྲུབ་ཏུ་སངས་རྒྱས་པ།ཡེ་གཞིའི་སྟེང་དུ་དག་པ་གཉིས་ལྡན་གྱི་དགོངས་པར་རིག་འཛིན་འདུས་པར
སྐྱབས་སུ་འགྲོ་བ་ནི།ཨོཾ་ཨཱཿཧཱུཾཿམཁའ་མཉམ་སྲིང་ཞིའི་སྐྱབས་ཀུན་སྙིང་པོའི་བཅུད།།དབང་དྲག་རིག་འཛིན་པདྨ་ཐོད་ཕྲེང་རྩལ།།ཁྱོད་སྐུར་སྣང་སྲིད་རྒྱལ་བའི་དཀྱིལ་འཁོར་རྫོགས།།འགྲོ་ཀུན་སྲིད
ལས་བསྒྲལ་ཕྱིར་སྐྱབས་སུ་མཆི།།མཐའ་བྲལ་ཡངས་པ་ཆོས་སྐུ་རྡོ་རྗེའི་མཁའ།།ངོ་བོ་རང་བཞིན་ཐུགས་རྗེ་རོ་གཅིག་པས།།སྲིད་ཞིའི་ཁམས་ཀུན་འཇའ་ལུས་རྡོ་རྗེའི་དང་།།མི་འགྱུར་དབྱིངས་རིག
དྭངས་མར་སྐྱབས་སུ་མཆི།།དེ་ལྟར་སྐྱབས་སུ་སོང་ནས།འདིར་སྣང་ཟག་པ་དང་བཅས་པའི་འཇིག་རྟེན་གྱི་སྐྱབས་ལས་ལོག་སྟེ།ཡང་དག་པའི་ཆོས་ཉིད་མྱ་ངན་ལས་འདས་པའི་འཕགས་པ་དཀོན་མཆོག་གསུམ་

དང་རྟག་ཏུ་མི་འབྲལ་ཞིང་སྐྱབས་འགྲོའི་བསླབ་པ་མཐའ་དག་ལ་ཡང་དག་པར་གནས་པར་བྱའོ།།།ལྔ་གཉིས་པ་བྱང་ཆུབ་མཆོག་ཏུ་སེམས་བསྐྱེད་པ་ནི།སྨོན་པ་ནམ་མཁའ་དང་མཉམ།།
པའི་སེམས་ཅན་ཐམས་ཅད་དང་།བདག་ཉིད་ལྷན་ཅིག་ཏུ་རྫོགས་པའི་སངས་རྒྱས་ཀྱི་གོ་འཕང་ཐོབ་པར་བྱེད་པ་དང་།འཇུག་པས་སྨོན་པར་བྱེད་པའི་སེམས་ཉིད་ཀྱི་ངོ་བོ་དེ་རང་གཞན་གཉིས་མེད་བྱང་ཆུབ་
སེམས་ཀྱི་སྙིང་པོ་ཡིན་པར་ངོ་ཤེས་ཏེ།སྨོན་འཇུག་དབྱེར་མེད་ནམ་མཁའ་ལྟ་བུའི་ངང་ལ་གནས་པ་ནི།བྱང་ཆུབ་ཀྱི་སེམས་ཡང་དག་པ་ཡིན་ཏེ།དེ་ལྟར་སེམས་བསྐྱེད་པའི་ཆོ་ག་ནི།སེམས་བསྐྱེད་ཀྱི་དབང
པོ་སྐྱབས་འགྲོའི་སྐབས་ལྟར་གསལ་བཏབ་ལ།གསང་མཆོག་འོད་གསལ་ཡེ་ཤེས་ཐིག་ལེའི་གཞིར།།འགྲོ་ཀུན་སྒྲིབ་གསུམ་དག་ནས་སྐུ་དང་གསུང་།།ཐུགས་ཀྱི་ཐིག་ལེར་ལྷུན་གྲུབ་སྣང་བཞིའི་ངང་།།
གཞོན་ནུ་བུམ་སྐུར་གྲོལ་བར་སེམས་བསྐྱེད་དོ།།སྔ་ཡན་ལག་བདུན་པ་ནི།གཤིས་རིག་མ་བཅོས་གཉུག་མར་ཕྱག་འཚལ་ཞིང་།།གཏིང་མཐའ་བྲལ་བའི་འོད་གསལ་མཆོད་པར་འབུལ།།འཁོར